Előterjesztés Zalakaros Város Önkormányzata Képviselőtestületének 2023. március 09-én tartandó ülésére

Napirend címe: Zalakaros Sportjáért Közhasznú Közalapítvány kérelme a 2023. I. félévi 
                            támogatáshoz
Készítette: Sinkovics Norbert
Tisztelt Képviselőtestület! 

A Zalakaros Sportjáért Közhasznú Közalapítvány elnöke Sinkovics Norbert 3.000.000.-Ft, azaz hárommillió forint támogatási igényt terjeszt fel kuratóriumi jóváhagyással, a 2023-as I. félév költségeinek fedezetére (bérek, utazási költségek, orvosi engedélyek kiállítására, az utánpótlás csapatok működési költségeire, könyvelő díjazása, Tao díjazás, megbízási díjak, Tao önrész), melyet a kuratórium jóváhagyott 2023. február 9-én.
Azonban a közben eltelt időszakban OTP Zrt. bankadóból tudja támogatni a Zalakaros Sportjáért Közhasznú Közalapítványt, így az összeg 510.000 Ft-tal csökkenne a támogatási kérelem így 2.490.000 Ft lenne.

A költségvetésben erre a célra el van különítve 2.000.000 Ft, ezt az összeget szeretnénk, ha a testület kiegészítené 490.000 Ft-tal.  

Jelen pillanatban mintegy 70 igazolt játékosa van az Alapítványnak, akik versenyrendszerű bajnokságban szerepelnek.

A kosárlabda utánpótlásban a bajnokság szeptemberben megkezdődött az edzések folyamatosak.
A labdarúgó utánpótlásban, szeptemberben elkezdődtek a bajnokságok, az edzések folyamatosak, a kötelező téli tornákon részt vesznek.
Az MLSZ-nél a maximumot, mintegy 3,6 millió forintot igénybe tudtunk venni a 2022-23 idényre TAO támogatások révén. A sportfejlesztési, pályaépítési programok beadási határ ideje 2023. február 28. 
A 2022. II félév költségeivel még nem számoltunk el az Önkormányzat felé, mert az MKOSZ-nél amennyiben jóváhagyják a támogatást, abban az esetben visszamenőleg eltudjuk számolni a kosárlabda utazási és bér költségeket 2022. szeptemberétől.
Kérem, a kért összeget a Zalakaros Sportjáért Közhasznú Közalapítvány részére biztosítani.

Előre is köszönöm.

Sinkovics Norbert

Zalakaros Sportjáért Közhasznú Közalapítvány elnök

Zalakaros, 2023. február 22.
Határozati javaslat: 
1./ Zalakaros Város Képviselő Testülete a Zalakaros Sportjáért Közhasznú Közalapítványnak, a 2023. I. félév költségeire a már elkülönített 2.000.000 Ft támogatáshoz, további 490.000 Ft-ot biztosít a/az ……………………..terhére, így Zalakaros Sportjáért Közhasznú Közalapítvány összesen 2.490.000 Ft támogatást kap 2023. I. félév működéséhez.

